b'\n_START_ARTICLE_\nShax\n_START_PARAGRAPH_\nShax (Chax, Scox), prema demonologiji, \xc4\x8detrdeset i \xc4\x8detvrti duh Goecije koji vlada nad 30 legija. Ima titulu vojvode i markiza u paklu. Pojavljuje se u obliku grlice s grubim, hrapavim glasom. Uzrokuje sljepo\xc4\x87u, gluho\xc4\x87u i nedostatak razumijevanja zadanih naredbi. Krade novac, konje i druge stvari, a zna lokaciju skrivenih stvari._NEWLINE_Priziva\xc4\x8d se mora za\xc5\xa1tititi tako \xc5\xa1to \xc4\x87e ga pri dozivanju zato\xc4\x8diti unutar magi\xc4\x8dnog trokuta, jer je la\xc5\xbeljivac i bez toga ne\xc4\x87e iskreno odgovarati na postavljena pitanja.'